ȘTIRI… INFORMAȚII… EVENIMENTE… (XV)

ȘTIRI… INFORMAȚII… EVENIMENTE… (XV)

1901 – A apărut primul tratat consacrat istoriei limbii române: “Histoire de la langue roumaine” de Ovidiu Densusianu.

***

1908 – A fost inaugurată Universitatea populară de la Vălenii de Munte, condusă şi organizată de Nicolae Iorga.

***

1914 – Henri Coandă a inventat tunul fără recul, destinat aviaţiei militare.

***

1881 – S-a născut compozitorul George Enescu. Strălucit reprezentant al muzicii româneşti, a fost membru corespondent la Academie des Beaux-Arts din Paris (1929), al Academiei “Santa Cecilia” din Roma (1931), al Institutului Francez din Paris (1936), al Academiei de Ştiinţe şi Arte din Praga (1937); la 12 august 1948 a devenit membru onorific al Academiei Române.

***

106 – O diplomă militară romană, descoperită la Porolissum, atestă că, la această dată, se constituise provincia romană imperială Dacia.

***

1595 – Victoria de la Călugăreni a lui Mihai Viteazul, domn al Ţării Româneşti (1593-1601), împotriva armatelor otomane conduse de Sinan-Paşa.

***

1946 – În cadrul Conferinţei de la Paris, reprezentantul Ungariei a cerut cedarea către țara sa a unui teritoriu din Transilvania, de cca 22.000 kmp. Cererea a fost respinsă ca fiind nefondată.

***

1656 – A murit Sfântul Ioan cel Nou de la Partoş, mitropolit al Timişoarei între anii 1650-1653, făcător de minuni; a fost canonizat oficial la 6.10.1956, iar prăznuirea lui în calendarul ortodox român se face la 15 septembrie.

***

1864 – S-a născut Ion I.C.Brătianu, personalitate a politicii româneşti, preşedinte al PNL, de mai multe ori ministru şi prim-ministru, membru de onoare al Academiei Române (m. 24.11.1927).

***

1588 – Tratat de comerţ încheiat de Petru Şchiopul, domn al Moldovei, cu Elisabeta, regina Angliei.

***

1910 – S-a născut Augustin Z. N. Pop, folclorist şi istoric literar, profesor universitar, doctor docent, autor a numeroase studii de specialitate (m.01.04.1988).

***

1865 – A apărut, la Bucureşti, „Tipograful român”, prima gazetă muncitorească din România.

***

1914 – Au început operaţiunile militare ale Primului Război Mondial.

***

1990 – România a preluat, conform principiului rotaţiei, preşedinţia Consiliului de Securitate al ONU. Hotărârile luate de acest organism al ONU în cursul lunii august s-au dovedit a fi esenţiale pentru rezolvarea situaţiei create de invadarea de către Irak a Kuweitului.

***

1838 – A apărut, la Braşov, „Foaie pentru minte, inimă şi literatură“, publicaţie condusă de George Bariţiu, supliment literar al Gazetei de Transilvania.

***

1875 – Este pusă piatra fundamentală a castelului Peleş din Sinaia (10/22 august).

***

1919 – A avut loc, la Timişoara, Adunarea şvabilor din Banat care s-au pronunţat în favoarea Hotărârii de Unire de la Alba Iulia.

***

1690 – Victoria de la Tohan- Zărneşti a lui Constantin Brâncoveanu, domnul Ţării Româneşti (1688-1714), împotriva armatelor habsburgice comandate de generalul Heissler.

Contents